open-index/open-wikipedia-markdown huggingface dataset:
Fizón

Se diz **fizón** u **afizón** (d'o latín *< *fictiare*) a l'organo u parte de lo cuerpo esmolata present en bels animals y plantas que por un regular espulsa bel tipo de vereno (por un regular dimpués d'estar clavato en la pilleta d'atro animal) u da una descarga electrica. Un fizón verenoso ye diferent d'atros organos punchants en que se clava el mesmo, a diferencia de las dients que se clavan por la fuerza d'as mandibulas, u de las punchas que se clavan por acción de la victima.

## Zoolochía

Lo principal tipo de fizón ye un organo esmolato d'ataque u esfensa, en especial cuan ye conectado con una glandula de vereno, y adaptado pa fer feridas punchando, como por eixemplo lo fizón caudal d'un arraclau. Entre los mamifers, o solo que tien un fizón verenoso ye l'ornitorrinco masclo.

Lo fizón gosa estar en la parte de dezaga de l'animal, a man de la coda (si en tien). Entre los animals con fizón destacan las abellas y viespas. Lo fizón de l'arraclau no ye homologo con lo de los insectos, ye producto de la converchencia evolutica.

Entre las abellas meleras (y nomás que entre ellas) lo fizón, un ovipositor modificato como en atros himenopteros picadors, tián forma d'anzuelo, metendo-se en la carne de la victima dimpués de soltar-se de lo cuerpo de l'abella, lo que fa que muera por peritonitis en pocos minutos. Lo fizón tien lo suyo propio ganglio (esencialment un cerebro en miniatura) que li permite afondar en la carne de la victima y liberar vereno por bels minutos. La cuestión de cómo tal rasgo ha puesto evolucionar, cuan ye un una desventalla clara para l'individuo, queda resuelta cuan se vei que los mamifers predators pueden desfer facilment una colonia completa si no lis se fa fuyir. Si la colonia ye desfeita, las obreras, que son esterils, morirán sienes de descendencia, asinas que nomás que con la esfensa de la colonia puede conseguir que los suyos chens se trasmetan. Las puntas de los fizons aseguran que un ataque d'una abella nomás ye suicida si la victima ye un mamifer, podendo fizar a atras abellas meleras (en batallas intercolonials) de contino. Asinas, baixo condicions naturals la traza suicida de lo fizón de l'abella nomás entra en chuego si l'atacant puet desfer tota la colonia. Lo fizón de totas las atras abellas y viespas no tien ixa punta, por lo que puet emplegar-se pa fizar a mamifers de contino, (u, mes precisament, fizar a mamifers y continar picando atros días)

Lo fizón u espina caudal d'una raya ye una aleta dorsal modificata.

Pa criaturas como las medusas, lo fizón puet fer referencia a los tentaclos que leban los cnidocitos pa agafar a las presas, y mientres que tiengan un paralís y no se puedan esfender.

Por extensión, lo términ s'aplica a vegatas áa lo catirón (una dient modificato) de las sirpients. Una especie de sirpient común en Sudafrica sobremanera, *[[Psammophylax rhombeatus]]*, ye conoixita en anglés como *skaapsteker* u "fizón d'ovellas".

## Botanica

En botanica se clama fizón a lo pelo vueito y esmolato que i ha sobre una glandula que secreta liquido caustico, como los de las xordicas. Las puntas d'estos pelos gosan crebar-se en la ferida, metendo-ie lo liquido irritant.

## Referencias
Lacuerco

O **lacuerco** u **lacuarco** ye un animal mitolochico aragonés con forma de sirpient peluda. Saliba d'as fonduras d'os ríos ta tetar d'as mullers que heban parito, deixando-las sin leit ta os suyos fillos. Mientres sucaban a leit d'a mai, a los ninons les ficaban a coda en a boca ta que no plorasen.

Ta evitar que o lacuerco dentrase en una casa cuan bi heba una muller que heba rematato de parir se tapaban toz os foratos que comunicaban a suya cambra con l'exterior d'a casa.

## Referencias
Edda

Os **Edda** son coleccions d'historias relacionatas con a mitolochía escandinava. Con iste nombre son conoixitas dos compilacions literarias islandesas medievals que chuntas son lo mas important ta conoixer dita mitolochía.

Bi ha dos compilacions: A Edda prosaica (conoixita tamién como *Edda Menor* u *Edda de Snorri*) y la Edda poetica (tamién clamata *Edda Mayor* u *Edda de Saemund*). Propiament o titulo de Edda lo dió Snorri a los recients, pero dimpués lo aplicoron a la poetica.

Bi ha bellas teorías acerca de l'orichen d'a parola Edda. Una teoría postula que ye igual a la parola que pareixe "a gran-avuela". Atra teoría postula que Edda significa "poetica". Una tercera teoría estipula que significa "O libro d'Oddi", on Oddi ye lo lugar on Snorri Sturluson fue educato.
Carrucha

:*O termin *'garrucha** reendreza ta ista pachina. Pa o municipio andaluz se veiga [[Garrucha (Almería)]]. Pa o carro chicot de man se veiga [[carretiello]].''


Una **carrucha''' ye una maquina simpla que sirve pa trasmitir una fuerza.

Se tracta d'una rueda, por un regular maciza y con una canaleta en lo suyo marguin, con una cuerda u cable que se fa pasar por a canaleta, que s'emplega como elemento de trasmisión pa cambiar a dirección d'o movimiento en maquinas. Amás, formando conchuntos y aparatos tamién sirve pa reducir a fuerza que cal fer servir pa mover un peso, variando la suya velocidat.

## Notas


## Referencias

## Vinclos externos
Luengas romances orientals

As **luengas romances orientals**, consideratas a vegatas como una sola luenga rumana con cuatro brancas dialectals, son un grupo de luengas romances que representan a evolución d'o latín vulgar en l'aria danubiana.
 
As luengas romances orientals son:
* **[[idioma rumano|Rumano]]**, conoixito tamién como **dacorumano**.
* **[[idioma meglenorrumano|Meglenorrumano]]**, conoixito tamién como **meglenico**.
* **[[idioma istrorrumano|Istrorrumano]]**.
* **[[idioma arrumano|Arrumano]]**, conoixito tamién como **macedorrumano**.
Ruello d'o Miraglo

O **Ruello d'el Miraglo** (en castellano de Daroca huei *Ruejo del Milagro*) ye un ruello de molín protagonista d'una leyenda en Daroca.

O día 14 de chunio de 1575 de maitins, dezaga d'una nueit de plevias y tronadas, se diz que os vecins de Daroca sintioron un gran esclatito. Yera una glerata que baixaba dende as pedreras de Retascón y Nombrevilla. L'agua dentro en a ciudat y baixo por tota la carrera mayor, rastrando arbols y atros obchectos que agafaba a lo suyo paso. Cuan toz istos materials que flotaban en l'augua plegoron ta la muralla y a Puerta Baixa s'atrascoron, prencipiando asinas a inundar-se a ciudat. As casas s'estrifallaban y as chents puyaban chilando a las cambras mas altas u a los tellatos d'as casas suyas. Tan y mientres as campanas tocaban ta avisar a la población d'o periglo.

A ciudat ya yera cuasi engaronata y en a val s'heba formato un gran laco con tota l'augua que yera entibata en Daroca. Allora un gran ruello que bi heba en o patio d'a casa de José Garcés, vecín d'a Puerta Alta prencipio a baixar por a carrera mayor, movito por a corrient. Cuan plego ta la Puerta Baixa la velocidat que teneba ye tan gran que o trucazo crebó as puertas y os maderos, deixando asinas que l'augua salise d'a ciudat. O ruello continó redolando a gran velocidat enta o río Xiloca, y cuan i plegó cayó a lo suyo canto.

As chents d'a ciudat baixoron a veyer os ruello miragloso, ta éls a explicación yera prou platera, l'aparición d'o ruello heba estato obra y miraglo d'os Santos Corporals ta protecher a Daroca y a la suya población. O ruello lo puyoron ta la casa de José de Marcilla en Daroca  se fació una chicota capiella en a calle mayor en honor d'o feito y de Sant Buenaventura, ya que lo miraglo escayeixió lo día d'iste santo.

O Ruello encara puet veyer-se en Daroca, en frent d'a Puerta Baixa, como un d'os molimentos d'a ciudat. Ye tamién un caso curioso de conservación d'aragonesismo, porque *Ruello* se castellanizó como *Ruejo*, pero mantenendo o diftongo ''ue'' debant de yod tipico de l'aragonés.
Heraldo de Aragón

L***'Heraldo de Aragón*** ye un periodico aragonés en luenga castellana. Fue fundato lo 20 de setiembre de 1895 per Luis Montestruc Rubio en Zaragoza, a on que ye a suya seu.

Ye un diario d'información cheneralista, encara que gosa centrar-se en as noticias referents a Aragón. Se caracteriza igualment per estar d'una grandaria mayor que no a d'altros periodicos (42&nbsp;cm d'alto x 29&nbsp;cm d'amplo).

## Grupo Heraldo
A entrepresa Heraldo de Aragón, S.A., controla amés belatros medios de comunicación:

* Heraldo.es.
* Zaragoza TV (ZTV), resultato d'a fusion de RTVA ("Radiotelevisión Aragonesa", propiedat de **Heraldo**) y Antena Aragón.
* **CHIP Audiovisual**, productora d'Aragón TV (propiedat de CAI, **Heraldo**, Ibercaja y PRISA)

## Vinclos externos
*  Heraldo.es
Bolbait

**Bolbait** (*Bolbaite* en castellano) ye un municipio valenciano d'a provincia de Valencia, situau en a comarca d'a Canal de Navarrés. A suya población ye de 1.452 habitants (2005), en una superficie de 40,4 km² y una densidat de población de 35,94 hab/km².

## Demografía
Domenyo (Valencia)

:*Este articlo trata sobre lo *'municipio churro**, pa atros emplegos d'a palabra Domenyo se veiga [[Domenyo (desambigación)]].''



**Domenyo*' ye un [[municipio]] de la [[provincias d'Espanya|provincia]] de [[provincia de Valencia|Valencia]], situato en la [[comarcas d'o País Valenciano|comarca]] de [[Los Serrans]]. La suya población ye de 698 habitants ([[2014]]), en una [[superficie]] de 68,8 [[km²]] con una densidat de 10,15 hab/km².

== Toponimia ==
Lo [[toponimia churra|toponimo]] *Domenyo* puet venir de la evolución por vía patrimonial de lo [[idioma latín|latín]] *DOMINIUS* (por via culta, como [[cultismos en aragonés|cultismo]] ha dato en [[idioma aragonés|aragonés]] *dominio*). Recuerda a lo [[idioma rumano|rumano]] *domeniu*. *Domenyo* se repite adintro de l'ambito [[navarro-aragonés]] como nombre d'un [[concello municipal]] en la [[Romanzado|Val arromanzada]].

Bi ha bel microtoponimo en [[idioma aragonés|aragonés]] como un [[mont]] dito *Tormagal''.

## Demografía
Chestalgar

**Chestalgar** (***Gestalgar*** en grafía SLA y castellano; *Xestalgar* en catalán) ye un municipio de la provincia de Valencia, situau en la comarca de Los Serrans. La suya población ye de  habitants, en una superficie de 69,7 km² con una densidat de  hab/km².
 
## Toponimia

En lo *[[Libro d'o Repartimiento d'o Reino de Valencia|Repartiment]]* de Valencia s'escribe *Xestalgar* probablement por influencia catalana, pus en lo mesmo texto se leye *Xulella*. En 1238, Chaime I d'Aragón cede Chestalgar a Rodrigo Ortiz y s'escribe *Gestalgar*, representando una *G* que se pronunciaba *Ch*:

Rodrigo Ortiz vende Chestalgar en 1255 a Artal de Huerto, probablement d'orichen monegrín u semontanés, y s'escribe *Gestalgar*, en un texto a on se mencionan os lugars vecins, entre ellos Chuliella:

Por lo que pareixe los aragoneses que reciben estos terrenos escriben *Gestalgar* y pronuncian *Chestalgar*. La grafía *Ch* se veye ya en un texto de 1277 alternando con la grafía en *X*, ye lo texto en lo que la viuda d'Artal de Huerto, Sancha Ruíz, fa donación de lo castiello y l'alquería de Chestalgar, y s'escribe en un texto en latín *Chest Algar* chunto con *Xest Algar*:

En un texto de 1278, en lo que s'alcuerda la muga entre la sinyoría de Chuliella y de Chestalgar s'escribe *Chest Algar* chunto con *Chulella*:

La Carta de población de Chestalgar ye en aragonés y son mes abundants las variants graficas de *Chestalgar* con Ch que las formas con X. Dimpués, en los textos medievals en latín u en catalán predominará l'emplego de *Xestalgar*, pero la forma *Chestalgar* encara s'emplegará dica 1590.

## Demografía

## Vinclos externos
Navarrés

**Navarrés** (*Navarrés* en grafía SLA, castellano y catalán) ye un municipio d'a provincia de Valencia, situato en a comarca d'a Canal de Navarrés. A suya población ye de 2.969 habitants (2005), en una superficie de 47 km² y una densidat de población de 63,17 hab/km².

## Demografía
Epentesi antihiatica

La **epentesi antihiatica** ye l'acción d'anyadir un soniu dentro d'un vocable pa desfer un hiato. Bi ha idiomas como l'aragonés a on s'evita fer hiatos (*idiomas antihiaticos*). A part de l'aragonés tamién se troban epentesis antihiaticas en atros idiomas latinos u variants d'ixos idiomas y en l'arabe.

## La epentesi antihiatica en aragonés
 
La epentesi antihiatica en aragonés consiste en introducir una consonant entre las dos vocals: -y- (*cayer*), -b- (*atabul*), -d- (*codete*), -g- (*trigar*). S'ha d'indicar que la -y- epentetica ye suau y a vegadas cuasi no se siente, no ye una -y- como en *royisco*.

La epentesi antihiatica en aragonés afecta a la conchugación de verbos derivaus de los verbos latinos en *-IDIARE* (verbos frecuentativos acabaus en *[[Verbos acabaus en -iar (frecuentativos)|-iar]]*).

Las posibles epentesis antihiaticas no se representan ortograficament adintro de las radices en ciertos cultismos (*realizar*), en especial los helenismos (*teatro*), pero sí en semicultismos (*leyal* < *LEGALIS*, *reyal* < *REGALIS*).

## Referencias
Xin

**Xin** (**ش**) ye la trecena letra de l'alfabeto arabe. Provién de la *xin* fenicia a traviés de las *xins* de los alfabetos arameu y nabateu. Representa lo fonema prepalatal fricativo xordo.

En la literatura alchamiada aragonesa, s'escribe con **xin** como ye natural palabras romances que se pronuncian *x* en luengas romances pero tamién palabras que en luengas iberorromanicas se pronuncian con *s*. La razón d'esto ye que la *s* de l'arabe ye dental (como l'alofono de la *s* en "pastura") y la *s* de l'iberorromanico ye sobretot apical (como en "casa"); a la orella de los arabofonos la *s* romance sonaba mes pareixida a la *x* que a la suya *s* propia.

## Trasliteracions
Cuan se trasliteran palabras arabes ta l'alfabeto latino aragonés y catalán se puet fer servir a mesma letra *x*, y tamién se puet fer cuan se trasliteran palabras persas como *[[xah]]*. Cuan se trasliteran palabras arabes ta l'alfabeto latino en castellano s'adapta como **š**, pus en castellano a -x- representa -ks- actualment.

Cuan s'han feito trasliteracions d'alchamiaus aragoneses ta l'alfabeto latino s'ha representau a *xin* como una *x*, tanto cuan en aragonés bi ha fonema prepalatal fricativo xordo como cuan en aragonés bi ha fonema fricativo alveolar xordo, (*xeyer*, *poderoxo* en cuenta de *seyer* y *poderoso*). Esto puet estar una error porque res no indica que os moriscos d'a val d'Ebro pronunciasen /x/ estas palabras (*seyer*, *poderoso*), y porque prencipalment o que feban os escribans moriscos cuan escribiban en alfabeto arabe ye escribir mirando en cadagún d'os casos a letra que en arabe teneba una pronunciación que sentiban mes cerca d'a suya pronunciación romance). Probablement en estas transliteracions dende l'aragonés con alfabeto arabe ta l'aragonés en l'alfabeto latino s'habría de trasliterar con *s*.

## Bibliografía
* Menéndez Pidal, Ramón: *Poema de Yuçuf: Materiales para su estudio*, Granada, Universidat de Granada, 1952, pachs. 62-63.
Loriguiella

**Loriguiella** (*Loriguilla* en castellano) ye un municipio de la provincia de Valencia, situato en la comarca de Los Serrans. La suya población ye de 1202 habitants(2005), en una superficie de 72,4 km² con una densidat de población de 16,6 hab/km².

## Toponimia
S'escribe *Loriguiella* en lo *Liber Patrimonii Regii Valentiae*. Cheronimo Zurita escribió *Origuilla* en los *[[Anales de la Corona de Aragón]], libro IV, cap. CVIII.

Lo [[toponimia valenciana|toponimo]] *Loriguiella* se puet interpretar a partir d'un [[fitonimia|fitonimo]] antigo *Loriguiello*, correspondient a una planta que se feba servir pa tenyir, documentada en [[idioma castellano|castellano]] en las ordinacions de los tintorers de [[Cuenca]] de [[1527]]:


D'estar cierta esta hipotesi toponimica *Loriguiella* presenta lo [[sufixo -iello|diminutivo -iello]], lo [[infixo -ig-]] y la radiz romanz *Loro*, que deriva de lo latín *LAURUS*. Lo pareixiu con lo latín *LORICA* y lo romanz *loriga'' sería casual.

## Historia

Fue repoblato con cristianos en 1369.

En 1968 se construyió lo entibo de Loriguiella, y los habitadors de lo lugar habioron d'ir-se-ne ta un nuevo Loriguiella que se construyió en tierras de Ribarroya, que se deseparoron de lo suyo termin en 1975. Las casas de lo nuclio orichinal s'escacharán bel anyo d'estos.

## Demografía

## Referencias
Quesa

**Quesa** ye un municipio d'a provincia de Valencia, situato en a comarca d'a Canal de Navarrés. A suya población ye de 741 habitants (2005), en una superficie de 73,2 km² y una densidat de población de 10,12 hab/km².

## Mugas
O suyo termin municipal muga con Bicorp, Bolbait, Enguera, Millars y Navarrés (en esta misma comarca) y con Ayora (comarca de Val d'Ayora) y Tous (comarca de Ribera Alta).

## Luengas y parlas
En Quesa se charra castellano churro. O lexico tradicional de Quesa se conoix por haber estau publicau en a *[[Revista Ruxiada]]*.

## Demografía

## Administración
### Alcaldes

## Molimentos
* Castiello, albandonato ya dimpués d'a reconquiesta.
* Ilesia de Sant Antón Abat.
* Ermita d'a Santa Cruz, d'o sieglo XVIII.

## Referencias

## Vinclos externos
*  Pachina web municipal
Bicorp

**Bicorp** ye un municipio d'o País Valenciano d'a provincia de Valencia, situato en a comarca d'a Canal de Navarrés y partiu chudicial d'Exativa.

A suya población ye de 596 habitants (2008), en una superficie de 136,5 km² y una densidat de población de 4,37 hab/km².

## Cheografía
A localidat de Bicorp ye situata a 292 metros d'altaria sobre o livel d'a mar, a una distancia de 88 km de Valencia, a capital d'a suya provincia y d'o País Valenciano.

## Demografía

## Administración
### Alcaldes

## Vinclos externos
*Pachina web oficial municipal.
Cuento

Lo **cuento** ye una narración curta, oral u escrita, en la que se recenta una historia tanto real como inventata. A mas de la suya brevedat, lo cuento tien atras caracteristicas estructurals que lo diferencian de la novela. La muga entre cuento largo y novela curta no ye fácil de definir.

Bi ha dos clases de cuentos, o cuento popular y lo cuento literario u moderno.

## Autors destacatos
* Charles Perrault.
* Clive Staples Lewis.
* Os Chirmans Grimm.
* Hans Christian Andersen.
* Jean de La Fontaine.
* Jostein Gaarder.
* Lewis Carroll.
* Oscar Wilde.
* Edgar Allan Poe.
* Ernest Miller Hemingway.
* Pere Calders.
Leyenda aragonesa d'o Santo Gredal

As **leyendas aragonesas sobre o [[Santo Gredal]]** dicen que o *vaso sagrato* estió en bellas localidaz aragonesas.

L'orichen d'a palabra *gradal* u *gredal* con fonetica aragonesa ye desconoixito pero ye una denominación orichinaria de l'aria d'Aragón, Catalunya y Occitania, (en occitán y catalán ye *grial* y a denominación *Santo Grial* s'ha preso en totas as atras luengas occidentals).

Bellas leyendas son simplas y tienen un orichen onomastico, como a presencia d'o Gredal en *Casa Custodio*, d'o lugar de Griebal. Un mesmo orichen en homofonías posibles puet tener l'asociación de Sant Lorient muerto en a gradiella con o "Santo Gredal" u "Santo Gradal".

Seguntes a leyenda principal u mes conoixita y larga o Santo Gredal yera en Roma y o papa Sixto II li'n confitó a Sant Lorient cuan as persecucions de Valerián contra os cristianos. Sant Lorient lo se levó ta Uesca. En Uesca yera cosirato en a ilesia de Sant Pero lo Viello dica que cuan a invasión musulmana o bispe de Uesca Acisclo fuyió ta o norte con o Santo Gredal. O Santo Gredal fue cosirato por os cristianos locals en una espelunga de Yebra de Basa, dimpués pasó por Sant Pero de Ciresa, Sant Hadrián de Sasau, Sant Pero d'a Seu Reyal de Bailo y a Seu de Chaca.

Os pelegrins iban ta Sant Chaime de Compostela por o camín de Chaca; pa atrayer a os pelegrins ta o monesterio de Sant Chuan d'a Penya decidioron levar-ie a reliquia, y bi estió dica 1399.

En 1399, lo rei Martín I d'Aragón se levó lo copón sagrato ta o palacio de l'Alchafaría de Zaragoza, an que bi estió mas de vinte anyadas, dimpués d'una breu estada en Barcelona, acompanyando a lo rey, se tresladó ta la Seu de Valencia cuan Alifonso V lo Magnanimo lis ne cedió a las autoridaz valencianas como guarancia a truca de financiación en a guerra de Nápols.

## Referencias

## Se veiga tamién
* Santo Gredal.
* Sant Pero (desambigación).
* Sant Lorient.

## Vinclos externos
*  Pachina con detalles sobre a relación d'a monarquía aragonesa con o cáliz de Valencia
*  Pachina sobre o romanico aragonés con referencias a la leyenda d'o Santo Gredal.
Mito de cazata ritual

Os **mitos de cazata ritual** son mitos en los que s'explica la fundación d'una ciudat u un estato dimpués que bel antipasau u bel heroi, u una colla d'hombres representativa d'un grupo etnico, engalzase a un animal salvache dica un terreno desconoixito a on deciden de quedar-sen dimpués de poder-lo matar u no.

La inspiración d'estas leyendas ye a vegatas un pareixito entre o nombre d'a fundación y un animal. Por eixemplo Nachera, tienga a etimolochía que tienga, se pareixe a l'arabe *nasra* que significa alica, y ye fácil que esto haiga inspirato lo mito fundacional de lo Monesterio de Sant Benedet, en un puesto ta lo que plegó lo rei García enta 1040 seguindo a un falcón.

Os polacos tienen tamién un mito fundacional relacionato con l'alica, inspirato por o pareixito que bi ha entre como se diz alica en polaco y la fortaleza de Gniezno, que provién d'una palabra eslava *Cnez* derivata de lo latín *CAESAR*. Seguntes este mito los polacos troboron a suya tierra seguindo a una alica blanca.

Estos mitos son muito estendillatos por Eurasia. Lo historiador rumano d'as relichions, Mircea Eliade, lis dedica un capítol en lo suyo libro *De Zalmolxis ta Chenguis-Khan*, analizando-ie lo mito de fundación de Moldavia dimpués que lo voivoda *Dragox* cazase un bisont u un uro, mito que coincide en parte con la leyenda de lo Toro y la Estrela de fundación de Teruel.

No ye la sola representación d'esta clase de mitos en la mitolochía aragonesa. La leyenda d'a fundación d'o Monesterio de Sant Chuan d'a Penya ye tamién un caso de *cazata ritual*, en este caso lo heroe ye un noble que encorreba a un ciervo. En esto coincide con o mito fundacional d'os hunnos y hongaros, que encorreban tamién a un ciervo y asinas conoixioron lo que i heba a l'ueste de la zona paulenca de Meotia, que los deseparaba de los países que invadirían dimpuesas.
Leyenda d'a fundación d'o Monesterio de Sant Chuan d'a Penya

A **leyenda d'a fundación d'o [[Monesterio de Sant Chuan d'a Penya]]** ye un mito de cazata ritual que amanixió pa explicar l'orichen d'este monesterio.

A leyenda ye: *Un choven [[nobleza aragonesa|noble]] de nombre [[Voto (personache lechendario)|Voto]], yera de cazata por istos paraches cuan veyió un [[Cervus elaphus|ciervo]]. O cazataire corrió dezaga d'a suya presa, pero ista fuyiba y cuan plegó a lo [[mont Pano]], Voto s'espenyó por o xerbicadero. Miraglosament pervivió a la caita. Dende o fundo d'o barranco, veyió una chicota espelunga en a cuala trobó una ermita adedicada a [[Sant Chuan Baptista]] y, en l'interior, trobó lo [[calavre]] d'un ermitanyo clamau [[Chuan d'Atarés]]. Alticamau por la troballa, fue ta [[Zaragoza]], vendió todas as suyas posesions y chunto con su [[chirmano]] Félix fuoron a vivir a ixa espelunga*.
Reino de Sobrarbe

:*Ta atros emplegos se veiga [[Sobrarbe (desambigación)]]*

O **Reino de Sobrarbe** estió un mitico reino altoaragonés con capital en a villa de l'Aínsa.

## Historia
Se diz que yeran os cristianos aragoneses reunitos en a Espelunga de Galión, en l'actual puesto d'o Monesterio de Sant Chuan d'a Penya dimpués d'a invasión d'a Peninsula Iberica por os musulmans. Decidioron formar un exercito ta luitar contra o invasor y esleír d'entre éls a un que haberba de dirichir-los. Asinas entre toz trigoron a García Ximéniz con o títol de rei en l'anyo 724.

Tan y mientres os musulmans ya s'heban establito en a vecina ciudat de Chaca y yeran un buen numero, por o que pareixeba prou dificil que o chicot exercito de cristianos podese prener a ciudat con exito. Asinas que s'enfiloron ta l'Aínsa que yera mas chicota y bi heba menos musulmans. Cuan i plegoron, l'asitioron y la prenioron, dimpués se-i facioron torres y atras construccions defensivas ta evitar un nuevo ataque d'os moros que ya yera inminent. Cuan as tropas musulmanas atacoron l'Aínsa yeran cuatro vegatas mas numerosas que as cristianas. A fin d'o rei García y o suyo exercito y a victoria d'os infiels ya se devinaba cuan amaneixió en o cielo una cruz roya dencima d'una carrasca sobre un fondo d'oro. Os cristianos entrepitoron o feito como que Dios yera con éls y luitoron con totas as suyas fuerzas, os musulmans fuyiban espantatos por a visión, anque mui pocos salioron con vida d'ixa batalla.

O rei García agradeixito dió beneficios a la espelunga de Galión que dende allora se decirba Sant Chuan d'a Penya, en honor a Sant Chuan Baptista y que sería o panteón suyo y d'os suyos descendients, os reis d'ixe territorio que dende l'inte se conoixerba como Sobrarbe (Sobre + Arbe).

## Reis de Sobrarbe
Estioron siet os reis de Sobrarbe:
*García Ximéniz (724-758)
*García Ennéguiz I (758-802)
*Fortún Garcés I (802-815)
*Sancho Garcés (815-832)
*Enneco Ariesta (868-870)
*García Ennéguiz II (870-885)
*Fortún Garcés II, lo Monche (885-901)

Istos tres zaguers reis son documentatos historicament como reis de Pamplona, anque con atras calendatas:

*Enneco Ariesta (820-852)
*Garzía Ennéguiz (852-870)
*Fortún Garcés (870-905)
Sot de Chera

**Sot de Chera** (*Sot de Xera* en catalán) ye un municipio de la provincia de Valencia, situato en la comarca de Los Serrans. La suya población ye de 392 habitants (2005), en una superficie de 38,8 km² con una densidat de población de 10,1 hab/km².

## Toponimia
Natividad Nebot Calpe interpreta *sot* como derivau d'o latín *SALTUS*.

## Demografía

## Bibliografía
* Natividad Nebot Calpe: *El castellano-aragonés en tierras valencianas (Alto Mijares, Alto Palancia, Serranía de Chelva, Enguera y la Canal de Navarrés)*, en *[[Archivo de Filología Aragonesa]]* XXXIV-XXXV. 1958.
Losa del Obispo

**Losa del Obispo** (*Losa del Obispo* en castellano, *La Llosa del Bisbe* en catalán) ye un municipio de la provincia de Valencia, situato en la comarca de Los Serrans. La suya población ye de 504 habitants(2005), en una superficie de 12,2 km² con una densidat de población de 41,31 hab/km².

## Demografía
Teixiu

**Teixiu** puet estar:

* **[[Teixiu (textil)|Teixiu]]**, la tela que resulta de teixer filos, filamentos u fibras.
* **[[Teixiu (biolochía)|Teixiu]]**, un conchunto asociau de celulas de lo mesmo tipo.
Cofradía del Santísimo Ecce-Homo y de Nuestra Señora de las Angustias

A **Cofradía del Santísimo Ecce-Homo y de Nuestra Señora de las Angustias** (en aragonés *Cofadría d'o Santismo Ecce-Homo y de Nuestra Sinyora d'as Angunias*) ye una cofadría d'a Semana Santa zaragozana.

## Historia
A cofadría de l'Ecce-Homo ye una d'as mas antigas d'a ciudat de Zaragoza, establita en a Ilesia de Sant Felipe en l'anyo 1681 y confirmata por bula papal d'Inocencio XI o 15 de chulio de 1682. A causa d'o naiximiento d'a cofadría estió prencipalment a troballa d'a imachen que procesiona actualment en a restauración d'a debandita ilesia.

Manimenos l'antiga chirmandat encara no participaba en os actos d'a Semana Santa, ye en 1948 a primera vegata que fa parti d'a procesión de Miércols Santo, gracias a l'aduya de Mosén Francisco Izquierdo Molins, que ya heba establito en 1940 a *[[Cofradía de las Siete Palabras y de San Juan Evangelista|cofadría de las Siete Palabras]]*. En a primera salita procesional, dende Sant Felipe dica a ilesia de Cristo Rei, estioron cuaranta os chirmans que salioron con o paso de l'Ecce Homo, dito o *Balcón de Pilato* (1818) de Tomás Llovet, que yera propiedat d'a Sangre de Cristo. A nueva cofadría emplegaría en exclusiva un tipico instrumento aragonés: a matraca, que encara se fa servir hué, estanto a unica cofadría que a emplega. Antimas d'as chicotas matracas que levan os chirmans d'a sección d'instrumentos, bi ha dos grans matracas de campanar que se levan con ruedas.

En 1954 se fa un cambio de seu ta l'actual de Nuestra Sinyora d'Altabás. Dende l'anyo 1967 a imachen que sale en as procesions d'a cofadría ya no ye o Balcón de Pilatos sino a escultura anonima de l'Ecce-Homo de fins d'o sieglo XV que se trobó en Sant Felipe.

Atro anyo important en a historia d'a cofadría ye 1974 cuan s'admiten as mullers como chirmanas con pleno dreito. Dica 1977 a pedaina de l'Ecce-Homo se levaba a huembros y ye en iste anyo cuan se le meten ruedas.

## Pasos
**Santismo Ecce-Homo*: ye un anonimo d'o sieglo XV, estando a obra mas important historicament y artistica d'a Semana Santa zaragozana. Yera mesa dezaga de l'altar mayor de Sant Felipe dica que en os treballos de restauración feitos en o sieglo XVIII se trobó, anque ya se conoixeba a suya existencia. A escultura representa l'inte en que Chesús yera, posato en una roca d'o Mont Calvario, asperando a suya muerte, antis d'estar penchato en a cruz. Ye de fusta de caixico policromata.

## Uniforme y emblema
Tunica y tipico tercerol negros, cingulo blanco con un sudario blanco con o emblema d'a cofadría colgato y un rosario de fusta.

Cruz con l'anagrama de Cristo y os atributos d'a pasión: claus, corona de punchas, cartel d'INRI y dos latigos trescruzatos.
Cofradía de Cristo Abrazado a la Cruz y de la Verónica

A **Cofradía de Cristo Abrazado a la Cruz y de la Verónica** (en aragonés *Cofradía de Cristo Abrazato a la Cruz y d'a Veronica*) ye una cofadría d'a Semana Santa zaragozana.

## Historia
A historia d'ista cofadría ye chicota, ya que ye una d'as cofadrías mas nuevas d'a Semana Santa de Zaragoza.

S'establió en noviembre de 1992 y os suyos fundadors estioron chóvens amants d'a Semana Santa. Como no existiba en Zaragoza denguna cofadría adedicata a la Veronica, personache tradicional d'a Pasión de Cristo, decidioron creyar-ne una.

As imáchens d'o paso estioron bendecitas en a parroquia d'o Carmen en 1993 y ixe mesmo anyo salioron por primera vegata en Martes Santo en procesión con a imachen d'o Cristo d'os Seches, escultura d'estilo renaixentista d'o sieglo XVI. D'antis mas ista imachen heba procesionato en l'anyo 1962 con l'antiga *Cofadría de la Santísima Virgen Macarena y el Santísimo Cristo de los Sitios*.

En l'anyo 1994 o numero de chirmans ya yera o doble que en l'anterior anyo. Un anyo dimpués, en 1995, ye a zaguera salita d'o Cristo d'os Seches en procesión, dende allora o solo paso d'a cofadría ye o *Cristo Abrazado a la Cruz y la Verónica*.

En 2001 D. Ramón Marzal Iribas restaura as dos imáchens d'o paso. En 2005 s'aprebó lo Rechimen Interno d'a Cofadría.

A suya seu ye, dende l'inte d'a fundación, a Ilesia d'o Carmen d'os PP.Carmelitas.

## Pasos

**Cristo Abrazado a la Cruz y la Verónica*, obra de D. Daniel Clavero de l'anyo 1992 representa l'inte d'a VI Estación d'o *[[Via Crucis]]* y salió procesionalment por primera vegata o maitín de Chueves Santo de 1993. O paso ye formato por dos imáchens, Chesús abrazato a la Cruz y a Veronica dezaga d'el con o panyuelo con a cara de Chesús en as mans, que ye una pintura a l'olio de D. José Luis Clavero. Os adornos d'o paso obra tamién de Daniel y José Luis Clavero fuoron feitos entre os anyos 2006 y 2007.

## Uniforme y emblema
L'habito ye formato por una tunica blanca con botons moratos, caperucho (tercerol ta ninos y bombos) y faixa morata, guantes blancos y calcetín y zapato negros.

O emblema ye una cruz y penchato en os suyos brazos o panyuelo d'a Veronica con a cara de Chesús (d'o Cristo de Velázquez).
Chest

**Chest** (*Xest* en catalán, *Cheste* en castellano) ye un municipio de lo País Valenciano de la provincia de Valencia, situau en la comarca de la Foya de Bunyol.

La suya población ye de 7.872 habitants (2007), en una superficie de 71,40 km² con una densidat de población de 71,40 hab/km².
 
## Toponimia
Lo toponimo *Chest* ha teniu l'apelativo *Campo* en posición de *[[Chestalgar|Chest Algar]]*: *Chestalcampo*, *Miralcamp*, *Gestalcamp*, *Xest-al-Camp*, *Gestalcam*, *Gestelcam*.
S'ha interpretau como a partir de lo griego *Khestes* u a partir de lo latín *SEXTUS*, u de lo nombre d'un presunto campamento romano pa chustificar l'apelativo medieval de *Campo*.

## Cheografía
La localidat de Chest se troba situada a 110 metros d'altaria dencima de lo livel d'a mar, a una distancia de 26,60 km de la ciudat de Valencia, la capital de la suya provincia.

## Historia
Chest estió lo 2 d'aviento de 1838 lo escenario de la batalla de Chest, con victoria isabelina sobre los carlistas.

## Demografía

## Notas
Dos Aguas

**Dos Aguas** (en castellano; *Dosaigües* en catalán) ye un municipio de la provincia de Valencia, situato en la comarca de la Fueya de Bunyol. La suya población ye de 439 habitants (2007), en una superficie de 121,5 km² con una densidat de 3,61 hab/km².

## Historia
O 18 de chinero de 1256, en Tarazona, o rei Chaime I d'Aragón donó a o suyo mayordombre Ato I de Foces a localidat de Millars, reconquerita por os cristianos l'anyada siguient, 1257, Dos Aguas y o castiello de Madrona (hue en o termin de Dos Aguas).

## Demografía

## Referencias
Chiba

:*Iste articlo ye sobre una localidat d'o País Valenciano en a comarca d'a Fueya de Bunyol y provincia de Valencia; ta atros usos, se veiga *'Chiba (desambigación)**''.

     
**Chiba*' (*Xiva* en [[idioma catalán|catalán]], *Chiva* en [[idioma castellano|castellano]]) ye un [[municipio]] de lo [[País Valenciano]] de la [[Provincias d'Espanya|provincia]] de [[Provincia de Valencia|Valencia]], situato en la [[Comarcas d'o País Valenciano|comarca]] de la [[Fueya de Bunyol]] (en ye a suya [[Capital (politica)|capital]]) y [[partiu chudicial]] de Chiba (temién en ye a capital).

La suya [[Población humana|población]] ye de 14.167 habitants ([[2009]]), en una [[superficie]] de 178,7 [[km²]] con una [[densidat de población]] de 79,28 hab/km².

== Chaografía ==
La localidat de Chiba se troba situata a 240 [[metro]]s d'[[altaria]] sobre lo ran de la mar, a una [[distancia]] de 30 [[km]] de la ciudat de [[Valencia]], la [[Capital (politica)|capital]] de la suya provincia y de lo País Valenciano.

== Toponimia ==
Probablement no tienga relación con las [[craba]]s y si con l'[[Idioma arabe|arabe]] *al-chibb*, forma que ha orichinato en aragonés terguelán "alchip" y en altoaragonés "[[alchub]]", estando un caso d'adaptación de la [[chim]] arabe como *ch'' en aragonés.

## Demografía

## Administración
### Alcaldes

## Molimentos

Castillo de Chiva agosto mmxiii 04.JPG|Castiello de Chiba.
Iglesia de San Juan Bautista de Chiva 02.JPG|Ilesia de Sant Chuan Baptista.

* Castiello de Chiba.
* Ilesia de Sant Chuan Baptista, una ilesia d'o sieglo XVIII adedicata a Sant Chuan Baptista.
Godelleta

**Godelleta** ye un municipio valenciano d'a provincia de Valencia, situato en a comarca d'a Fueya de Bunyol.

A suya población ye de 2.911 habitants (2006), en una superficie de 37,5 km² con una densidat de población de 77,63 hab/km².

## Cheografía
A localidat de Godelleta se troba situata a 266 metros d'altaria sobre o livel d'a mar, a una distancia de 29,2 km d'a ciudat de Valencia, a capital d'o País Valenciano y d'a suya provincia.

## Demografía

## Vinclos externos
Siete Aguas

**Siete Aguas** (en castellano; *Setaigües* en catalán) ye un municipio de la provincia de Valencia, situato en la comarca de la Fueya de Bunyol. La suya población ye de 1.349 habitants (2007), en una superficie de 110,6 km² con una densidat de 12,2 hab/km².

## Esporte
### Gran Fondo Internacional de Siete Aguas
Ye una cursa popular de 15&nbsp;km celebrada en agosto. En ista cursa compiten atletas amateurs y beluns d'os millors atletas de prebas en rota.

## Demografía

## Referencias
Yátova

**Yátova** (en castellano; *Iàtova* en catalán) ye un municipio de la provincia de Valencia, situato en la comarca de la Fueya de Bunyol. La suya población ye de 2.123 habitants (2007), en una superficie de 120,2 km² con una densidat de 17,66 hab/km².

## Demografía

## Galería d'imáchens

Yátova A 13.JPG|Ilesia de Yátova
Montratón 3.JPG|O Montratón o Motrotón ye o emblema de Yátova.
Yátova A 35.JPG|Colexio Público Pintor Sorolla (establito en 1935).
Pico de Los Ajos I.jpg|Placa de plomo do Pico de los Ajos, en idioma ibero.
Yátova A 03.JPG|Unión Musical.
Yátova A 32.JPG|Carrera Mayor.
Bunyol

**Bunyol** (*Buñol* en castellano; *Bunyol* en catalán) ye un municipio valenciano de la provincia de Valencia, situau en la comarca de la Foya de Bunyol.

La suya población ye de 9941 habitants (2013), en una superficie de 112,4 km² con una densidat de 88,44 hab/km².

## Toponimia
Se considera que lo toponimo *Bunyol* ye d'orichen mozarabe. S'ha quiesto interpretar como a partir de *BALNEOLUS* (diminutivo de "banyo" con sufixo *[[sufixo -OLU|-OLU]]*) u de *VINEOLUS* (diminutivo de "vinya" en latín).

## Demografía

## Administración
### Alcaldes

## Molimentos
*Castiello de Bunyol.

## Referencias

## Vinclos externos
* Pachina web oficial municipal.
Macastre

**Macastre** ye un municipio de lo País Valenciano de la provincia de Valencia, situau en la comarca de la Fueya de Bunyol y partiu chudicial de Chiba.

La suya población ye de 1.299 habitants (2007), en una superficie de 37,7 km² con una densidat de 34,45 hab/km².
 
## Toponimia
Ya lo mencionan en lo *Repartiment*:

## Cheografía
Macastre ye situau a 360 metros d'altaria dencima de lo livel de la mar, a una distancia de 14 km de Chiba, la capital de la suya comarca y partiu chudicial, y a 45,5&nbsp;km de distancia de Valencia, la capital de lo País Valenciano.

### Mugas
Lo termin municipal de Macastre muga con os termins d'Alborache, Bunyol, Dos Aguas y Yátova.

## Demografía

## Administración
### Alcaldes

## Molimentos
* Castiello de Macastre, de lo sieglo XI.
* Ilesia parroquial de lo Salvador.

## Vinclos externos
* Pachina web oficial municipal.
Cofradía de Nuestra Señora de la Piedad y del Santo Sepulcro

A **Cofradía de Nuestra Señora de la Piedad y del Santo Sepulcro** (en aragonés *Cofadría d'a Nuestra Sinyora d'a Piedat y d'o Santo Sepulcre*) ye una cofadría d'a Semana Santa zaragozana.

## Historia
A cofadría naixió en 1937, estando a primera cofadría penitencial moderna de Zaragoza. Yera allora una filial d'a Chirmandat d'a Sangre de Cristo.

A primera procesión d'a cofadría sale o día 15 d'abril de 1938 de meya nueit. O día, ora y recorrito d'ista ha estato lo mesmo en toz os anyos d'existencia d'a cofadría: salita de Santa Isabel, baixata por as carreras Manifestación, Alifonso I, Coso, Plaza d'Espanya, Don Chaime y Plaza d'a Seu y plegata ta la ilesia de Sant Nicolau en a carrera d'o Santo Sepulcre.

Un anyo dimpués, en 1939, se fa por primera vegata o *Via Crucis* por os barrios d'o Boterón y a Madalena. Dende iste anyo o barrio adoptó a la cofadría y, como a mayor parti d'a población d'istos barrios yera chitana, dende allora la cofadría d'a Piedat se conoixe popularment como *"a cofadría d'os chitans"*.

En 1941 s'unió a la cofadría la *Chirmandat de Tierra Santa* y s'adhibió a lo suyo nombre "d'o Santo Sepulcre".

En 1965 se creya la sección de timbals, a primera de Zaragoza. En ixe mesmo anyo se pierde o privilechio que teneba la cofadría dende 1954 de sacar un preso d'a garchola en Semana Santa, no ye dica 1994 cuan torna a fer-se ista tradición.

A primera procesión en Martes Santo con o Cristo d'o Refuchio se fació en 1989.

## Pasos

**Cristo d'a Piedat*: Imachen d'o sieglo XVII, se creye que puet estar obra d'o escultor andaluz Juan de Mesa u de bel discíplo d'él. Se venera en a *Capiella d'a Santa y Reyal Chirmandat d'a Nuestra Sinyora d'o Refuchio y Piedat* de Zaragoza dende 1660. Representa a Cristo muerto y penchato en a Cruz con os tres claus.
**Virchen d'a Piedat*: obra d'Antonio José Palao, escultor naixito de Yecla (Murcia) y que antigo director d'a Escuela d'Artes Politas de Zaragoza, y os suyo disciplo Manuel Albareda Cantavilla. Feita en 1871 y bendecita o 2 d'abril d'ixe anyo, Dominche de Ramos por o Cardenal Manuel García Gil, arcebispe de Zaragoza. Ye una imachen de María mirando ta o cielo con os suyos brazos ubiertos. Sobre o chenullo ezquierdo d'ella ye a capeza d'o suyo fillo Chesús muerto. Entazaga la Cruz con una leitera en os suyos brazos. O conchunto escultorico fue restaurato por os chirmans Albareda en 1939 y dimpués en 1961. Atra tercera restauración se fació en 1994.

## Uniforme y emblema
L'habito ye d'inspiración andaluza, levan caperucho azul en a capeza y tunica de lana en blanco vori. Os ninos en cuentas de caperucho levan bonet.

O emblema ye a Cruz d'o Calvario con l'anagrama d'a Virchen en azul, tot sobre una cruz roya d'o Santo Sepulcre.
La Puebla de Sant Miguel

**La Puebla de Sant Miguel** (*La Puebla de San Miguel* en castellano; *La Pobla de Sant Miquel* en catalán) ye un municipio de lo País Valenciano de la provincia de Valencia y partiu chudicial de Liria, situato en o enclau de la comarca de lo Rincón d'Ademuz, entre Aragón y Castiella-La Mancha.

A suya población ye de 66 habitants (2008), en una superficie de 63,6 km² con una densidat de población de 1,04 hab/km².
 
## Cheografía
La localidat de La Puebla de Sant Miguel ye situata a 1.000 metros d'altaria dencima de lo ran de la mar, a una distancia de 121,9 km de la ciudat de Valencia, la capital de la suya provincia y de lo País Valenciano.

### Mugas
Lo suyo termin municipal muga con os termins de Riodeva, Camarena de la Sierra, Arcos de las Salinas y Ademuz.

## Demografía

## Administración
### Alcaldes

## Molimentos
*Ilesia parroquial de Sant Miguel Arcánchel, una ilesia documentata en o sieglo XIII encara que o edificio actual ye d'o sieglo XVII.

## Vinclos externos
*Pachina web oficial municipal.
Torre Chusana

**Torre Chusana** (*Torre Baixa* en catalán, *Torrebaja* en castellano) ye un municipio valenciano d'a provincia de Valencia, situato en l'enclau y comarca d'o Rincón d'Ademuz, entre Aragón y Castiella-La Mancha.

A suya población ye de 427 habitants (2005), en una superficie de 4,7 km² con una densidat de población de 90,85 hab/km².

## Cheografía
Torre Baixa ye situau a 760 metros d'altaria sobre o livel d'a mar, a una distancia de 137,4 km de Valencia, a capital d'a suya provincia y d'o País Valenciano; y a 5&nbsp;km d'Ademuz, a capital d'a suya comarca.

## Demografía

## Administración
### Alcaldes

## Molimentos
* Ilesia parroquial de Santa Marina, d'os anyos 1958, ta sustituyir a l'ilesia anterior, destruita en a Guerra Civil espanyola por bombardeyos aerios de l'aviación franquista.
* Ermita de Sant Chusé.
* Ermita de Sant Roque.

## Fiestas
* 17 de chinero, Sant Antonio Abat.
* Febrero, Carnavals.
* 15 de mayo, Sant Isidro Labrador.
Casas Baixas

**Casas Baixas** (*Casas Bajas* en castellano) ye un municipio de la provincia de Valencia, situau en lo enclau de lo Rincón d'Ademuz, entre Aragón y Castiella-La Mancha. La suya población ye de 188 habitants (2015), en una superficie de 22,6&nbsp;km² con una densidat de población de 8,63 hab/km².
 	
## Luengas y parlas
En Casas Baixas se charra castellano churro, variant de lo castellano con substrato aragonés y adstrato catalán.

Lo vocabulario ye pareixiu a lo de Teruel, con aragonesismos y cosas comuns de lo castellano antigo con l'aragonés como *acachar*, *[[aladro]]*, *[[almuesta]]*, *amagar*, *[[ampre|amprar]]*, *[[andurrial]]*, *anyudar*, *aparar*, *arguellau*, *[[ascla]]*, *[[serba|azarolla]]*, *[[bachoca|bajoca]]*, *[[bambolla]]*, *bandiar*, *[[barral]]*, *[[chache]]*, *[[falca]]*, *[[forcate]]*, *[[gallipuent|galipuente]]*, l'adverbio de tiempo *agora* y la locución adverbial de manera *a escape*. Entre lo mes curioso que se i conserva ye la forma verbal d'imperfecto *caiba*.

Como ye normal i son presents los mozarabismos usuals en aragonés como *[[cheso (mineral)|aljez]]* y *[[ababol]]*, y palabras que huei son tipicas de la meseta oriental como *[[avanto]]* y que se debioron emplegar en aragonés teruelano y l'aragonés que fació de substrato pa lo churro.

## Demografía

## Vinclos externos
*''Diccionaro Básico Casasbajero''.
Vallanca

**Vallanca** ye un municipio de la provincia de Valencia, situato en l'enclau de lo Rincón d'Ademuz, entre Aragón y Castiella-La Mancha. La suya población ye de 149 habitants (2015), en una superficie de 56,6&nbsp;km² con una densidat de población de 2,76 hab/km².
  	
## Toponimia
Amán de Vallanca se troba lo microtoponimo *Vallonguillo*, que se troba en textos castellanos relacionaus con Moya como *Vallonguillo*, encara que referiu a una zona mes ampla, y que puet representar una forma diminutiva respecto a un toponimo menor (como Santolarieta respecto a Santolaria), u un nuclio habitau prou chicot como La Iglesuela. Lo toponimo *Vallanca* podría derivar de lo latín *VALLE LONGA* ("Val Luenga"), en linia con la Valluenga (Tarazona y Moncayo), con Valonga (en lo termin de Belver de Cinca), y ciertos toponimos con l'elemento *Vallonga* en Catalunya y Valencia.

## Cheografía
Vallanca ye a 973 m d'altaria en la versant sud d'un cabezo. A piet d'ixe cabezo ye lo río Boílgues, que baixa dende la partida de La Bega, a 2&nbsp;km a lo sud y a on que ye lo suyo naixedero. En lo termin municipal de Vallanca se troba l'aldeya de Negrón.

## Historia
Vallanca ya existiba en lo sieglo XIII. La ilesia de Vallanca fue adchudicada de pa cutio a la diocesi de Segorb-Albarracín en 1232 por mandato de Gregorio IX.

## Demografía
Casinos

**Casinos** ye un municipio valenciano d'a provincia de Valencia, situato en a comarca de d'o Campo de Turia y en o partiu chudicial de Liria.

A suya población ye de 2.842 habitants (2011), en una superficie de 41,5&nbsp;km² con una densidat de población de 68,48 hab/km².

## Cheografía
A localidat de Casinos se troba situata a 288 metros d'altaria sobre o livel d'a mar, a una distancia de 38 km d'a ciudat de Valencia, a capital d'a suya provincia y d'o País Valenciano.

## Historia
En primeras o lugar yera un conchunto de mases aislatos en una plana que dependeba d'a ilesia parroquial de Santa Barbara y d'o municipio de Liria: *Mas d'Agustino*, *Masía del Juez Pagano*, *Masía de Carlos*, *Casa del Campo*.

A meyatos d'o sieglo XVIII naixe como casco urbán por o descubrimiento d'un acuifero y a construción d'un pozo.

## Demografía

### Alcaldes
Alborache

**Alborache** (*Alboraig* en catalán) ye un municipio de lo País Valenciano de la provincia de Valencia, situato en la comarca de la Foya de Bunyol.

La suya población ye de 1.238 habitants (2006), en una superficie de 27,3 km² con una densidat de población de 45,3 hab/km².

## Toponimia
Lo toponimo *Alborache* se remonta l'algarabía u arabe hispano *Al Burch*, "La torre".

## Cheografía
La localidat d'Alborache se troba situata a 320 metros d'altaria dencima de lo livel d'a mar, a una distancia de 44 km de la ciudat de Valencia, la capital de la suya provincia y de lo País Valenciano.

## Demografía
Liria

**Liria** (*Llíria* en catalán) ye un municipio d'o País Valenciano d'a provincia de Valencia, situau en a comarca d'o Campo de Turia.

A suya población ye de 21.638 habitants (2007) en una superficie de 228&nbsp;km², con una densidat de población de 94,9 hab/km².

## Mugas
O suyo termin municipal muga con Marines, La Pobla de Vallbona, Olocau de Carraixet, Benaguacir, Casinos y Andilla.

## Historia
Liria, l'antiga *Edeta*, estió una ciudat-estau ibera muit important, con un aria d'influencia que plegaba dica lo sud de Teruel. Os romanos deciban a los ibers de l'aria d'influencia d'esta *polis* *[[edetans]]*.

En os dos primers sieglos d'a nuestra era tenió una gran importancia, pero en o sieglo III entró en decadencia, decadencia que continó en los sieglos vinients por o creiximiento de Valencia.

## Toponimia
Los romanos clamaban a Liria *Edeta*. Seguntes Joan Fuster, o nombre de Liria vien de *Leiria*, lo presunto antigo toponimo ibero d'Edeta, que se recuperó en la Edat Meya.

A forma aragonesa d'o toponimo fegura en la versión A d'as *[[Cronicas de los Chueces de Teruel]]* en l'anyo chudicial 1240-1241:

Entre los suyos microtoponimos bi n'ha un d'aragonés con conservación d'as oclusivas xordas intervocalicas y -o final: *barranco del [[forato]]*, herencio d'a repoblación mixta con catalans y aragoneses d'este sector d'o reino de Valencia, a on dimpués predominó l'emplego de l'idioma d'os primers.

## Demografía

## Vinclos externos
Ribarroya (Valencia)

**Ribarroya** (*Ribarroja del Turia* en castellano, *Riba-Roja de Túria* en catalán) ye un municipio d'a provincia de Valencia, situato en la comarca d'o Campo de Turia. A suya población ye de 19.083 habitants (2007), en una superficie de 57,5&nbsp;km² con una densidat de población de 331,88 hab/km².

## Toponimia
En o *Repartiment* (1239, *[[Libro d'o Repartimiento d'o Reino de Valencia]]*, fuello 60, epigrafe 1.116, ARV), s'escribe como *Ribaroya*:
*.

S'escribe encara *Ribarroya* en o censo d'Aranda de 1768.

## Demografía